stanford-oval/wikipedia huggingface dataset:
סורת א-שמס
תוכן הסורה > תוכן הסורה לפי פסוקים

בפסוקים 1 - 6 אללה נשבע בתופעות הטבע ומייחסן לעצמו: בשמש ובאורה, בירח כאשר הוא מופיע שוב לאחר שהיה "נסתר", באור היום כאשר הוא בשיאו, בלילה ובחשכתו, בעצמו כבורא השמיים, ובשמיים אשר ברא, בארץ ובעצמו כזה אשר שטח אותה על פני המים.
בפסוקים 7 - 8 אללה נשבע בנפש האדם ומכריז שהוא נתן לאדם את האפשרות להבחין בין הטוב לרע.
בפסוקים 9 - 10 נטען שהאדם שמטהר את נשמתו הוא זה שזוכה להצלחה, ושהאדם שלא מטהר את נשמתו ובוחר בדרך החטאים הוא זה שנוחל כישלון.
פסוקים 11 - 15 מספרים את סיפורים של בני עם ת'מוד, ואת אשר עלה בגורלם, לכאורה כתוצאה מהליכה בדרך החטא.
הערות שוליים

↑  TheLastDialogue, Surah Ash Shams Summary, The Last Dialogue, ‏2019-03-08 (באנגלית)
↑  Ash-Shams - Wikipedia, www.wikizero.biz (באנגלית)(הקישור אינו פעיל)
↑  Surah Shams, Chapter 91, Al-Islam.org, ‏2017-02-05 (באנגלית)
↑  Sura al-Shams, WikiShia (באנגלית)
↑  Dini Malumat {ISLAMIC}, he-il.facebook.com
↑  Al-Quran – Surah 091 - ASH-SHAMS (THE SUN) - سورة الشمس – 1:02, radiopublic.com
↑  Verse Quran Study Circle, Surah Ash-Shams – An Overview, Verse By Verse Qur'an Study Circle, ‏2014-04-21 (באנגלית)
↑  Full text of "Sayyid Abul Ala Maududi - Tafhim al-Qur'an - The Meaning of the Qur'an", archive.org
↑  "Ash-Shams". Yenişehir Wiki (בטורקית). נבדק ב-2019-08-02.
↑  Altafsir.com - The Tafsirs - التفاسير, www.altafsir.com
↑  Surah Ash-Shams Verse 2 | 91:2 الشمس - QuranO, qurano.com (באנגלית)
↑  QuranX.com The most complete Quran / Hadith / Tafsir collection available!, quranx.com
↑  Surah 091 · Asy Syams, x2babsurah091.blogspot.com (באינדונזית)
↑  القران الكريم |وَالسَّمَاءِ وَمَا بَنَاهَا, www.alro7.net
↑  Quran's Flat Earth Theory, www.speakingtree.in
↑  QuranX.com The most complete Quran / Hadith / Tafsir collection available!, quranx.com
↑  Altafsir.com - The Tafsirs - التفاسير, www.altafsir.com
↑  Surah Ash-Shams 91:1-15 - Towards Understanding the Quran - Quran Translation Commentary - Tafheem ul Quran, www.islamicstudies.info
↑  Surah 91. Ash-Shams, Ayat 11-15, islamicstudies.info
| 0 | 1 | 2 |
| --- | --- | --- |
| הסורה הקודמת: סורת אל-בלד | הקוראן | הסורה הבאה: סורת א-ליל |
| הסורה הקודמת: סורת אל-בלד | סורה 91 | הסורה הבאה: סורת א-ליל |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  TDVİA: sems-suresi  VIAF: 100163510681210932982   WorldCat (עם VIAF): 100163510681210932982
סטרון

| --- | --- |

מבט על סטרון
 מדינה:  אוסטרליה אוסטרליה
 מדינה:  טסמניה טסמניה
 שפה רשמית:  אנגלית
 על שם:  George Strahan 
 גובה:  20 מטרים
 אוכלוסייה:  ‏
  ‑ בעיירה:  697 (10 באוגוסט 2021)
 קואורדינטות:  42°09′00″S 145°19′00″E﻿ / ﻿42.15°S 145.31666666667°E﻿ / -42.15; 145.31666666667 
 אזור זמן:  UTC +10
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןסטרון(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןסטרון(למפת טסמניה רגילה) הובארט לונסטון דוונפורט בורני אזור-הפרא הטסמני  מצר בס האוקיינוס ההודי סטרון(למפת טסמניה מוגדלת) הובארט לונסטון דוונפורט בורני אזור-הפרא הטסמני  מצר בס האוקיינוס ההודי סטרון  he tabBackground:;tabBorder:#aaa;defaultTab:0;
 
סטרון (באנגלית: Strahan) היא עיירה קטנה על חופו המערבי של האי (והמדינה) טסמניה שבאוסטרליה. העיירה היא מרכז תיירות חשוב בסביבתה. העיירה שוכנת במרחק של 300 ק"מ מצפון מערב לבירת המדינה הובארט. אוכלוסיית העיירה מנתה 660 תושבים במפקד 2011.
נמל סטרון הוקם במקור כדי לשרת את תעשיית המכרות באזור. המיקום של הנמל היה חיוני לענף היערנות שפעל סביב למפרץ מקקוורי (Macquarie Harbour). בחלק ניכר של המאה ה-19 ושל ראשית המאה ה-20 שימש הנמל גם לקווי נוסעים ומטען. בראשיתו היה נמל סטרון גם בסיס לצי קטן של סירות דיג שפעל בתנאים הקשים של החוף המערבי של טסמניה. העיירה משמשת כשער מעבר לאזור הפרא הדרום-מערבי של האי. סירות, מטוסים ומסוקים משתמשים בעיירה כבסיס לתיירות באזור.
הערות שוליים

↑  סטרון במפקד 2011
סאן מנחם

סאן מנחם (נולד ב-7 בספטמבר 1993) הוא כדורגלן עבר ישראלי ששיחק בעמדת המגן השמאלי.
קריירת מועדונים

מנחם גדל בתל אביב, למד בגימנסיה הרצליה ובעירוני י"א החל לשחק כדורגל במחלקת הנוער של שמשון תל אביב ושיחק גם בקבוצות הילדים של בני יהודה תל אביב. בגיל 18 הצטרף למחלקת הנוער של הפועל רמת השרון, ועם קבוצת הנוער של המועדון עלה לליגת העל לנוער בשנתו הראשונה בקבוצה. ב-11 במאי 2013 ערך מנחם את הופעת הבכורה שלו בקבוצה הבוגרת של המועדון, כשנכנס כמחליף בהפסד 1–2 לבני יהודה, ועד תום עונת 2012/2013 פתח בהרכב במשחק נוסף בליגת העל. בעונת 2013/2014 צורף באופן רשמי לקבוצה הבוגרת, וערך חמש הופעות בליגת העל בנוסף להופעה אחת במסגרת גביע המדינה, אך בתום העונה ירדה הקבוצה לליגה הלאומית. בעונת 2014/2015 הפך מנחם לשחקן הרכב קבוע, וערך 28 הופעות בליגה הלאומית. ב-13 במרץ 2015 הבקיע את שער הבכורה שלו בקריירה, בניצחון 2–1 על מכבי יבנה.
ב-21 ביוני 2015 חתם מנחם לארבע שנים במכבי חיפה. ב-5 באוגוסט 2015 ערך את הופעת הבכורה שלו במועדון, כשנכנס כמחליף במשחק מול בני סכנין בגביע הטוטו, ובליגת העל שותף בעשרה משחקי ליגה בעונת 2015/2016, בנוסף למשחק אחד במסגרת גביע המדינה, בו זכה עם הקבוצה בתום העונה. בעונת 2016/2017 עזב טאלב טוואטחה את המועדון, ומנחם הפך למגן השמאלי הפותח של הקבוצה. ב-29 באוקטובר 2016 כבש מנחם את שער הבכורה שלו במועדון, בניצחון 5–0 על הפועל אשקלון. ב-19 במרץ 2017 איבד את ההכרה לאחר היתקלות ראשים עם אובידיו הובאן, במהלך ההפסד 0–4 להפועל באר שבע באצטדיון טרנר. מנחם פונה לבית החולים סורוקה ושוחרר כעבור זמן קצר. מנחם חזר לשחק כעבור חודש, וסיים את העונה עם שני שערים ב-23 הופעות ליגה.
ב-22 באוגוסט 2017 הושאל מנחם לעירוני קריית שמונה עד לסיום העונה. כעבור חמישה ימים ערך את הופעת הבכורה שלו בקבוצה, כשפתח בהרכב בהפסד 1–2 למכבי תל אביב. ב-20 בינואר 2018 כבש את שער הבכורה שלו, בניצחון 2–0 על הפועל חיפה, ובסך הכל בעונת 2017/2018 כבש שני שערים ב-26 הופעות בליגה.
לקראת עונת 2018/2019 חזר מנחם למכבי חיפה, ובעונה זו כבש שער אחד ב-22 הופעות ליגה. בעונת 2020/2021 זכה עם מכבי חיפה באליפות לאחר עשר שנים שחונות, כשהוא תורם ארבעה שערים וארבעה בישולים.
ב-28 בינואר 2023, במהלך משחק מול מכבי בני ריינה, איבד את הכרתו ופונה לבית חולים לאחר שנפגע בראשו. כתוצאה מהפגיעה הושבת לתקופה ארוכה ובמאי 2024, אחרי שנה וחצי מחוץ למגרש, הודיע על פרישה ממשחק פעיל.
נבחרת ישראל

ב-2 באוקטובר 2019 זומן לראשונה לסגל נבחרת ישראל הבוגרת, על-ידי המאמן האוסטרי אנדי הרצוג. ב-15 באוקטובר 2019 ערך את הופעת הבכורה שלו בבוגרים של הנבחרת, כשנכנס כמחליף בניצחון 3–1 על לטביה במסגרת מוקדמות יורו 2020.
חיים אישיים

בנובמבר 2021 נישא לבת זוגו עמית פיליפ. ב-18 בינואר 2023 נולד בנם הבכור.
תארים

אליפות: 2020/2021, 2021/2022, 2022/23
גביע המדינה: 2015/2016
אלוף האלופים: 2021, 2023
גביע הטוטו: 2021/2022
הערות שוליים

↑  דורון בן דור, ‏הרכש השני: סאן מנחם סיכם במכבי חיפה, באתר ONE‏, 21 ביוני 2015
↑  יגאל ברמן ודורון בן דור, ‏סאן מנחם שוחרר מסורוקה לאחר הפגיעה בראשו, באתר ONE‏, 19 במרץ 2017
↑  שלום אלבז, ‏חיפה אישרה: סאן מנחם הושאל לקריית שמונה, באתר ONE‏, 22 באוגוסט 2017
↑  מכבי חיפה זכתה באליפות המדינה אחרי 10 שנים, באתר וואלה, 30 במאי 2021
↑  דורון בן דור, ‏סאן מנחם נפגע בראשו, התעלף וסבל מזעזוע מוח, באתר ONE‏, 28 בינואר 2023
↑  שלמה וייס‏, סאן מנחם: "אני עובר בדיקות מקיפות ומחכה לאישור לחזור למגרשים", באתר וואלה, 16 בפברואר 2023
↑  שלמה וייס, ‏‏סאן מנחם בקול חנוק מדמעות: "לשחק כדורגל זו סכנת חיים עבורי", באתר ספורט1, 9 במאי 2024
↑  סאן מנחם ודולב חזיזה זומנו לסגל נבחרת ישראל • רדיו חיפה 107.5, באתר רדיו חיפה 107.5, ‏2019-10-02
↑  גליצ'ים, ‏מנחם ומשמח!, באתר ONE‏, 21 בנובמבר 2021
נסטוראס מיטידיס

נסטוראס מיטידיס (ביוונית: Νέστωρας Μιτίδης; נולד ב-1 ביוני 1991 בלרנקה) הוא כדורגלן קפריסאי המשחק בעמדת החלוץ בלבדיאקוס ובנבחרת קפריסין.
קריירה

מיטידיס החל לשחק כדורגל בגיל צעיר במחלקת הנוער של א.א.ק. לרנקה, ובשנת 2009 עלה לקבוצת הבוגרים של המועדון. בעונתו הראשונה עזר לה לעלות לליגה הבכירה בקפריסין.
בעונת 2010/2011 מאמן הקבוצה טון קאנן נתן לו הזדמנות בהרכב הראשון של הקבוצה וב-13 בנובמבר 2010, הוא כבש את השער הראשון שלו בקריירה, שער הניצחון בדקה ה-85 נגד ארמיס ארדיפו. ב-14 ביולי 2011 הבקיע את שערו הראשון במסגרת אירופית בניצחון 0-8 על פלוריאנה המלטזית במסגרת הסיבוב השני של מוקדמות הליגה האירופית. בעונת 2013/2014 הפך לשחקן הרכב קבוע בקבוצה, וב-33 הופעות בליגת העל הקפריסאית כבש עשרה שערים.
ב-16 בנובמבר 2010 ערך את הופעת הבכורה שלו במדי נבחרת קפריסין במשחק נגד ירדן.
סוד (שיר)

"סוד" הוא שיר שהוקלט על ידי הזמר הישראלי אדם, מתוך אלבום הבכורה שלו סוד, שיצא לאור בשנת 1987. הוא יצא לאור בפברואר 1987 בהוצאת חברת התקליטים הד ארצי, כסינגל מתוך האלבום וכשיר הנושא שלו. את השיר כתבה אלונה קמחי, ללחן והפקה מוזיקלית של יזהר אשדות.
השיר הגיע למקום הראשון במצעד העברי השבועי של רשת ג', שם דורג במשך שבועיים.
רקע וכתיבה

השיר נכתב בידי אלונה קמחי והולחן על ידי יזהר אשדות, כשאשדות שימש גם כמעבד המוזיקלי וניגן בכל הכלים בשיר.
השיר הפך ללהיט הגדול מתוך אלבום הבכורה של אדם, צעד במקום הראשון במצעד הפזמונים של רשת ג' והגיע למקום השלישי במצעד הסיכום השנתי, בעת שאדם נבחר ל"זמר השנה".
מיקומי שיא

|   ‏‏‏  מצעדים ודירוגים (1987)> מדינה |   ‏‏‏  מצעדים ודירוגים (1987)> מצעד |   ‏‏‏  מצעדים ודירוגים (1987)> מיקום שיא |   ‏‏‏  מצעדים ודירוגים (1987)>  |
| --- | --- | --- | --- |
|  ישראל | המצעד העברי השבועי של רשת ג' | 1 |  |
|   ‏‏‏  מצעדי סוף שנה (1987)> מדינה |   ‏‏‏  מצעדי סוף שנה (1987)> מצעד |   ‏‏‏  מצעדי סוף שנה (1987)> מיקום שיא |   ‏‏‏  מצעדי סוף שנה (1987)>  |
| --- | --- | --- | --- |
|  ישראל | המצעד העברי השנתי של רשת ג' | 3 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | פברואר 1987 | תקליט 12 אינץ' | הד ארצי |  |
גרסתה של רוני דואני

במרץ 2004 הוציאה הזמרת הישראלית רוני דואני גרסת כיסוי לשיר, כחלק מאלבום הבכורה שלה, עולם שלם בחוץ (2004). את גרסתה הפיק פיני ארונבייב והקרדיטים לכתיבה וההלחנה נשמרו על שמם של אלונה קמחי ויזהר אשדות. הוא יצא פעמיים עם שתי עטיפות שונות; אחת של דואני בחולצה תכלת והשנייה בבגד ים.
גרסתה של דואני דורגה במקום החמישי במצעד העברי השבועי של רשת ג'.
גרסתה של רוני דואני > רקע והצלחה

"סוד" הוקלט בידי רוני דואני עם מילים בגרסה נשית, ולווה בווידאו קליפ שספג ביקורת ציבורית על השילוב של תכנים מסחריים בו. הוא הועלה לערוץ היוטיוב הרשמי של דואני ב-2 במאי 2011 וכלל סצנות שצולמו בחוף ים. לאורכו, ניתן לראותה מבצעת את השיר כשזוג אוהבים מוצאים עצמם יחד בסצנה שמוצגת לבסוף.
באחת הסצנות של הקליפ, השתתף הזמר אדם בתור הופעת קמע.
השיר הפך ללהיט, צעד במצעדי הפזמונים בישראל, והגיע למקום ה-16 במצעד השנתי של גלגלצ, ובמקום ה-36 במצעד השנתי של רשת ג'.
באוגוסט 2023, ביצעה דואני את "סוד" באולפן "העשירייה". בהתחלה, ביצעה אותו בצורה אקוסטית אך בהמשך בוצע במתכונתו הרגילה.
בתוכנית הסאטירה "צרבת" ששודרה בערוץ 24 בכיכובה של שלישיית "מה קרה מלחמה" נעשתה גרסה פרודית לשיר. כאשר את דואני עצמה חיקה עודד פז.
גרסתה של רוני דואני > מיקומי שיא

|   ‏‏‏  מצעדים ודירוגים (2004)> מדינה |   ‏‏‏  מצעדים ודירוגים (2004)> מצעד |   ‏‏‏  מצעדים ודירוגים (2004)> מיקום שיא |   ‏‏‏  מצעדים ודירוגים (2004)>  |
| --- | --- | --- | --- |
|  ישראל | המצעד העברי השבועי של רשת ג' | 4 |  |
|   ‏‏‏  מצעדי סוף שנה (2004)> מדינה |   ‏‏‏  מצעדי סוף שנה (2004)> מצעד |   ‏‏‏  מצעדי סוף שנה (2004)> מיקום שיא |   ‏‏‏  מצעדי סוף שנה (2004)>  |
| --- | --- | --- | --- |
|  ישראל | המצעד העברי השנתי של רשת ג' | 36 |  |
|  ישראל | המצעד הרשמי של גלגלצ | 16 |  |
גרסתה של רוני דואני > היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | מרץ 2004 | תקליטור | הליקון |  |
גרסתם של נונו, רוני דואני ואדם

| --- | --- |
 שיר בביצוע נונו, רוני דואני ואדם
 מתוך האלבום סטטוס
 יצא לאור:  18 ביולי 2022
 סוגה:  פופ
 שפה:  עברית
 אורך:  3:44
 חברת תקליטים:  די
 כתיבה:  אלונה קמחי
 לחן:  יזהר אשדות
 הפקה:  עיליי אשדות, נונו
בשנת 2022 הוציאה הזמרת הישראלית נונו גרסת כיסוי נוספת לשיר במסגרת אלבום הבכורה שלה, סטטוס (2022). בגרסה זו השתתפו גם רוני דואני ואדם, כאשר נונו ודואני שרו את המילים בגרסה הנשית ואילו אדם שר בגרסה המקורית. גרסה זו הופקה על ידי עיליי אשדות, שהפיק את כל שירי האלבום.
עיליי הוא בנו של יזהר אשדות שהלחין והפיק את הגרסה המקורית של השיר ושל אלונה קמחי שכתבה את המילים. "סוד" שובץ כרצועה האחרונה באלבום.
גרסתם של נונו, רוני דואני ואדם > ביקורת

הגרסה המחודשת זכתה לביקורות חיוביות. במאקו נכתב: ”החיבור בין נונו לשיר כנראה טבעי כי המפיק של האלבום שלה הוא עיליי אשדות, בנם של יזהר ואלונה קמחי, מי שיצרו עם אדם את 'סוד' במקור ב-1987. אחרי הביצוע המרגש אדם קיבל את הבמה לעצמו וביצע את הלהיט הכי גדול שלו 'אין מוצא', לתשואות הקהל”. בעיתון הארץ נכתב: ”הביצוע המשותף של אדם, רוני דואני ונונו לשיר 'סוד' על הבמה של בארבי מהווה מפגש של שלושה דורות של פופ ישראלי”.
דודי פטימר שכתב למעריב העיר: ”אמנם אני אולדסקול ומעדיף יותר את המקור בלבד, אבל אהבתי את התאמת גרסת הכיסוי לשיר לעת העכשווית”.
גרסתם של נונו, רוני דואני ואדם > היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 18 ביולי 2022 | תקליטור | די |  |
גרסאות כיסוי נוספות

בשנת 2020 הוציא הזמר רועי לבס גרסת כיסוי נוספת לשיר. הביצוע כולל את המילים בגרסתן הנשית כפי שבוצעו לראשונה ע״י רוני דואני, והביצוע כולו הוגדר ע״י לבס (שגם עיבד את הגרסה) כמחווה לדואני, וכולל אלמנטים מתוך העיבוד שביצעה 16 שנים קודם לכן. הגרסה התגבשה במהלך הופעות של לבס עם להקתו לאורך כארבע שנים, והוקלטה באולפן כפי שהיא מבוצעת על הבמות.
הערות שוליים

↑  סוד, 1987-01-01, נבדק ב-2023-12-15
1 2 3 4  סוד – פזמונט, באתר pizmonet.co.il
↑  אדם – סוד
1 2  רוני – עולם שלם בחוץ
↑  20.6.2004 – פזמונט, באתר pizmonet.co.il
1 2 3  סוד וידאו קליפ, נבדק ב-2023-12-15
↑  סוד - רוני דואני | לייב באולפן העשירייה, נבדק ב-2023-12-15
1 2 3 4  סטטוס, 2022-07-18, נבדק ב-2023-12-15
↑  גיל משעלי, ‏סגירת מעגל מרגשת בפופ הישראלי: נונו, רוני דואני ואדם ביצעו את "סוד" בבארבי, באתר ‏מאקו‏, 3 באוגוסט 2022
↑   שירה נאות, על הבמה בתל אביב, נונו יצאה סופית מגבולות הדאחקה התל אביבית, באתר הארץ, 4 באוגוסט 2022
↑  דודי פטימר, ‏אלבום הבכורה של נונו הוא ממתק פופ מרענן ומצוין, באתר מעריב אונליין, 23 ביולי 2022
↑  "עמוד הפייסבוק של רועי לבס"
| אדם |
| --- | --- | --- |
דיסקוגרפיה
| אלבומי אולפן | סוד • מרחוק לרחוק • חופשי • הימים שאנחנו ביחד • סוד האחד • רגעים קטנים • גאולה |  |
| אלבומי אוסף | פעמיים ביום • אדם – האוסף |  |
| אלבומי הופעה | LIVE זאפה – הלהיטים הגדולים • לייב בגריי 2023 |  |
| סינגלים | "לא לוקח בקלות" • "הכרזת מלחמה" • "ימים ברקיע" • "אין מוצא" • "בלדה בין כוכבים" • "סוד" • "תמונות" • "נוסע רחוק" • "מצטער" • "היא רוקדת לבדה" • "שקיעה אחת" • "איש עוד לא הכיר אותי" • "מרחוק לרחוק" • "מכור לאהבה" • "איש עוד לא הכיר אותי" • "תפקיד חיי" • "פעמיים ביום" • "עד" • "ברוש" • "לילות אהבה" • "נגד הגורל" • "סוס מעץ" • "מחר יהיה שקט" • "הדברים הכי פשוטים" |  |
| נונו |
| --- | --- | --- |
| אלבומי אולפן | סטטוס |  |
| סינגלים | "בנים" ‏•‏‏ "אוהב לא אוהב" ‏•‏‏ "ליבינג דה דרים" ‏•‏‏ "גוליית 2" ‏•‏‏ "שוז" ‏•‏‏ "Cute Boy" ‏•‏‏ "סיוופלה" ‏•‏‏ "ראשון בבוקר" |  |
| שירים אחרים | "סוד" |  |
סילביו מרסוליני

סילביו מרסוליני (בספרדית: Silvio Marzolini;‏ 4 באוקטובר 1940 – 17 ביולי 2020) היה כדורגלן ומאמן ארגנטינאי, ששיחק בעמדת המגן השמאלי.
מרסוליני נחשב למגן השמאלי הארגנטינאי הטוב ביותר בהיסטוריה. הוא שיחק לאורך רובה המוחלט של הקריירה בבוקה ג'וניורס, וזכה עימה בחמש אליפויות ארגנטינה. לאחר פרישתו, הוביל אותה לזכייה באליפות כמאמן. מרסוליני שיחק במדי נבחרת ארגנטינה 28 פעמים, בהן בשני טורנירי מונדיאל.
קריירת משחק

מרסוליני נולד בבואנוס איירס והצטרף לקבוצת הנוער של פרו קאריל אואסטה ב-1955. לאחר השעיה בת שנתיים שספג מהנהלת הקבוצה בשל רצונו לעזוב, הוא ערך את הופעת הבכורה שלו במדי הקבוצה הבוגרת ב-31 במאי 1959. באותה שנה רשם מרסוליני 23 הופעות ליגה במדי הקבוצה, בדרך למקום הרביעי.
בסיום השנה עבר, ביחד עם שוער הקבוצה אנטוניו רומה, לבוקה ג'וניורס, במדיה שיחק עד לסיום הקריירה. הוא ערך את הופעת הבכורה שלו ב-3 באפריל בניצחון 1–2 על אסטודיאנטס לה פלאטה. ב-1962 זכה מרסוליני לראשונה בקריירה בתואר אליפות ארגנטינה, כששותף בכל 28 משחקי הליגה בדרך לזכייה בתואר עם שתי נקודות יותר מהיריבה הגדולה ריבר פלייט. מרסוליני היה חלק מחוליית הגנה חזקה שספגה באותה עונה 18 שערים בלבד, עשרה פחות מיריבתה. ב-1963 השתתפה בוקה לראשונה בגביע ליברטדורס, ומרסוליני רשם בטורניר חמש הופעות בדרך להפסד בגמר הכפול מול סנטוס ופלה. בוקה העדיפה את טורניר הליברטדורס ולא הציבה הרכבים מלאים במשחקי הליגה, מה שהוביל אותה למקום הרביעי בלבד, והגביל את מרסוליני ל-11 הופעות ליגה באותה שנה, הכמות המעטה ביותר לעונה בקריירה שלו.
שנה אחר כך זכה מרסוליני עם בוקה באליפות נוספת, שנייה בקריירה. ההגנה של בוקה, בכיכובו של מרסוליני, שוב הייתה גורם מכריע בזכייה בתואר, כשספגה 15 שערים בלבד ב-30 משחקים. שנה אחר כך השלימה בוקה זכייה באליפות שנייה ברציפות, לאחר קרב צמוד שהסתיים בהפרש נקודה מריבר פלייט. ב-1969, תחת המאמן אלפרדו די סטפנו, זכתה בוקה באליפות הנסיונל, ובאותה שנה זכתה במהדורה הראשונה של גביע ארגנטינה.
ב-1970 זכה מרסוליני עם בוקה בתואר האחרון בקריירת המשחק שלו, אליפות הנסיונל. הייתה זו אליפות חמישית של מרסוליני בקריירה. הוא פרש ממשחק פעיל לאחר טורניר המטרופוליטנו של 1972, בגיל 32. הוא נחשב לאחד מגדולי שחקניה של בוקה ג'וניורס בכל הזמנים.
קריירת משחק > נבחרת ארגנטינה

מרסוליני החל את דרכו במדי נבחרת ארגנטינה בשנת 1960, ושיחק במדיה לאורך כל שנות ה-60. הוא זומן על ידי חואן חוסה לורנסו לטורניר מונדיאל 1962 בצ'ילה. הוא פתח ושיחק לכל אורך שלושת משחקיה של ארגנטינה בשלב הבתים, שהסתיימו בהדחה מאכזבת.
לורנסו זימן את מרסוליני לטורניר מונדיאל 1966 באנגליה. הוא פתח ושיחק לכל אורך ארבעת משחקיה של ארגנטינה בטורניר. ארגנטינה צלחה את שלב הבתים עם ניצחונות על ספרד ושווייץ, ותיקו מול גרמניה המערבית, וסיימה את דרכה עם הפסד 0–1 ברבע הגמר מול אנגליה המארחת. מרסוליני הרשים מאוד במהלך הטורניר, ואף זכה להיכלל בנבחרת הטורניר.
מרסוליני סיים את דרכו בנבחרת לאחר כישלונה להעפיל ממוקדמות מונדיאל 1970. בסך הכל הוא רשם 28 הופעות במדי ארגנטינה בהן כבש שער אחד.
קריירת אימון

מרסוליני החל את קריירת האימון בשנת 1975, כשאימן את קבוצת אול בויס במשך כשנה.
מרסוליני חזר לבוקה ג'וניורס כמאמן בשנת 1981, כשהוביל סגל מוכשר שכלל בין היתר את דייגו מראדונה, מיגל אנחל ברינדיסי, הוגו גאטי ואוסקר רוג'רי לזכייה באליפות המטרופוליטנו. מרסוליני סיים את דרכו בקבוצה כשנה אחר כך, וחזר אליה ב-1995, שוב עם מראדונה בסגל, אך הפעם לא הצליח להוביל אותה להצלחות.
בין 1998 ל-2008 היה מרסוליני למאמן נוער בקבוצת באנפילד, ותחתיו התפתחו שחקנים מובילים כמו דאריו קביטאניץ', חסוס דטולו, גבריאל פאלטה, מריאנו ברבוסה ודניאל בילוס. לאחר עשר שנים בקבוצה, פרש מרסוליני מאימון בגיל 68.
נפטר ב-17 ביולי 2020.
תארים > תארים כשחקן

אליפות ארגנטינה (5): 1962, 1964, 1965, 1969 (נסיונל), 1970 (נסיונל)
גביע ארגנטינה: 1969
נבחרת הטורניר של מונדיאל 1966
תארים > תארים כמאמן

אליפות ארגנטינה: 1981 (מטרופוליטנו)
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1959 | פרו קאריל אואסטה | ארגנטינהליגת העל הארגנטינאית | 23 | 0 |
| 1960 | בוקה ג'וניורס | ארגנטינהליגת העל הארגנטינאית | 30 | 0 |
| 1961 | בוקה ג'וניורס | ארגנטינהליגת העל הארגנטינאית | 29 | 2 |
| 1962 | בוקה ג'וניורס | ארגנטינהליגת העל הארגנטינאית | 28 | 0 |
| 1963 | בוקה ג'וניורס | ארגנטינהליגת העל הארגנטינאית | 11 | 0 |
| 1964 | בוקה ג'וניורס | ארגנטינהליגת העל הארגנטינאית | 25 | 0 |
| 1965 | בוקה ג'וניורס | ארגנטינהליגת העל הארגנטינאית | 29 | 1 |
| 1966 | בוקה ג'וניורס | ארגנטינהליגת העל הארגנטינאית | 31 | 1 |
| 1967 | בוקה ג'וניורס | ארגנטינהליגת העל הארגנטינאית | 30 | 2 |
| 1968 | בוקה ג'וניורס | ארגנטינהליגת העל הארגנטינאית | 17 | 0 |
| 1969 | בוקה ג'וניורס | ארגנטינהליגת העל הארגנטינאית | 33 | 0 |
| 1970 | בוקה ג'וניורס | ארגנטינהליגת העל הארגנטינאית | 30 | 1 |
| 1971 | בוקה ג'וניורס | ארגנטינהליגת העל הארגנטינאית | 31 | 1 |
| 1972 | בוקה ג'וניורס | ארגנטינהליגת העל הארגנטינאית | 41 | 1 |
| סך הכל בקריירה | סך הכל בקריירה | סך הכל בקריירה | 388 | 9 |
סטטיסטיקות > נבחרת לאומית

| נבחרת ארגנטינה> שנה | נבחרת ארגנטינה> הופעות | נבחרת ארגנטינה> שערים |
| --- | --- | --- |
| 1960 | 2 | 0 |
| 1961 | 3 | 0 |
| 1962 | 3 | 0 |
| 1963 | 1 | 0 |
| 1964 | 1 | 0 |
| 1965 | 1 | 0 |
| 1966 | 6 | 0 |
| 1967 | 5 | 1 |
| 1968 | 1 | 0 |
| 1969 | 5 | 0 |
| סה"כ | 28 | 1 |
מרסוליני במדי בוקה ג'וניורס, 1962
עולם התנועה (אפקוט)

עולם התנועה (באנגלית: World of Motion) היה מתקן בפארק השעשועים אפקוט בדיסניוורלד שבפלורידה שבפעל בין ה-1 באוקטובר 1982 וה-2 בינואר 1996. המתקן מומן על ידי חברת ג'נרל מוטורס ונפתח עם הקמת הפארק.
בשנת 1996 נסגר המתקן והוחלף במתקן טסט טרק החדשני.
תיאור המתקן

המבקרים במתקן עלו על כלי הרכב שפעלו בשיטת אומנימובר ונלקחו דרך סצנות מההיסטוריה של התחבורה שהוצגו באמצעות בובות אודיו אנימטרוניקס. הסצנות השונות הוצגו בהומור רב וכללו, בין היתר, המצאת הגלגל, תוכניותיו של לאונרדו דה וינצ'י ליצרת מכונות תעופה, כריסטופר קולומבוס המפליג לגילוי אמריקה, ופקקי התנועה הראשונים.
נתוני המתקן

מספר בובות אודיו אנימטרוניקס: 188
משך הנסיעה במתקן: 14:30 דקות.
מספר מבקרים: 3,000 מבקרים לשעה.
מספר מבקרים ליום: 20,000 מבקרים ליום.
טריוויה

לאחר פירוק המתקן הועברו חלק מבובות האודיו אנימטרוניקס למתקנים אחרים. חלקם נשלחו לשודדי הקריביים, המפלצת הימית נשלחה לפארק ההרפתקה הקליפורנית של דיסני והרוכב של העגלה בסצנת פקק התנועה הראשון הפך להיות דמותה של אלן דג'נרס במתקן עולם האנרגיה.
שיר הנושא של המתקן "כיף להיות חופשי" - "It's Fun to Be Free" נכתב על ידי אקס אטנציו ורודי בייקר, אשר כתבו את "יו הו הו" (שיר הנושא של שודדי הקריביים) ורוחות אפלות מצחקקות - שיר הנושא של הטירה המכושפת.
תרנגולות האודיו אנימטרוניקס הועברו לעיר ההנפשה של מיקי בממלכת הקסם והם נמצאות בחווה של גופי. החזיר הועבר לשודדי הקריביים.
סטרומה (כלורופלסט)

סטרומה הוא מושג בבוטניקה של תא צמח, שמתייחס לנוזל שקוף המקיף את הגראנום (אנ') (תילקואידים הקרבים זה לזה, ויוצרים אזור צפוף של שקיקים) הנמצאים בתוך הכלורופלסט. במילים אחרות, נוזל הכלורופלסט.
תהליך הפוטוסינתזה מתרחש בכלורופלסט בשני שלבים:
השלבים הפיזיקליים של הפוטוסינתזה המתרחשים בתילקואידים. שלבים אלה נקראים גם "ריאקציית האור", מכיוון שריאקציה זו תלויה באור ישיר כדי שתתרחש. בשלב ריאקציית האור אנרגיית האור מניעה ייצור ATP ו-NADPH.
השלבים האנזימטיים של הפוטוסינתזה מתרחשים בסטרומה. הם נקראים גם "ריאקציית החושך" (זהו שם נפוץ, אם כי איננו מדויק מדעית; השם הנכון הוא "מעגל קלווין"). התהליך נקרא כך מכיוון שאינו זקוק כמעט לאנרגיית האור על מנת שיתרחש (אך אינו יכול להתרחש בחושך מוחלט).
בסיום שלבים אלו מולקולות פחמן דו-חמצני ומולקולות חמצן הופכות למולקולות סוכר.
סדרת התהליכים הביוכימיים וסדרת תהליכי החמצון-חיזור אשר מתרחשים בסטרומה נקראים "מעגל קלווין". התהליכים בסטרומה מתחלקים לשלושה: קיבוע הפחמן הדו-חמצני, חיזור וזרחון - שבו משתמשים בתוצרי השלב הראשון (ATP ו-NADPH), ומחזור ריבולוז 1-5 ביפופסט. בנוסף לכך, הסטרומה אוצרת את הדנ"א של הכלורפלסט ואת ריבוזומי הכלופלסט.
בסטרומה מתרחש תהליך שעתוק בנוסף לתהליכים האינזימטים של הפוטוסינתזה. מספר חלבונים ספציפיים של הכלורופלסט נוצרים בסטרומה עצמה.
הייחודי בסטרומה היא העובדה שבה מתרחש חיבור של חומרים אורגניים, בניגוד למטריקס (נוזל המיטוכונדריה) שבו מתרחש פירוק של חומרים אורגניים.
סטרומה למלה

סטרומה למלה (באנגלית: Stroma lamellae (אנ')), היא תעלה חלולה דמוית צינור, מצויה בתוך הכלורופלסט.
הסטרומה למלה מחברת בין גרנום לגרנום (כל גרנום בנוי מ-2 עד 100 תילקואידים). תפקיד הסטרומה למלה להוביל נוטריאנטים וחומרי הזנה הנחוצים לתילקואיד לתפקוד. לסטרומה למלה ולתילקואיד ממברנה משותפת.
לקריאה נוספת

Molecular Biology of the Cell - fifth edition, Bruce Alberts, Alexander Johnson, Julian Lewis, Martin Raff, Keith Roberts, Peter Walter - 2008
עונת 2003/2004 בבונדסליגה

| --- | --- |
 תקופת התחרות:  1 באוגוסט 2003 – 22 במאי 2004 (296 ימים) 
 מספר משתתפות:  18
 הזוכה:  ורדר ברמן
 מספר משחקים:  306
 מספר שערים:  909 (2.97 בממוצע למשחק)
 מספר צופים:  11,467,891 (37,477 בממוצע למשחק)
 מלך השערים:  (28) אאילטון,ברזיל (ורדר ברמן)
 → 2002/20032004/2005 ←
 
עונת 2003/2004 הייתה העונה ה-41 של הבונדסליגה, שהיא הליגה הגרמנית הבכירה בכדורגל. העונה החלה ב-1 באוגוסט 2003 והסתיימה ב-22 במאי 2004.
פ.צ. קלן, איינטרכט פרנקפורט ופרייבורג עלו מהליגה השנייה.
על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.
הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה.
ורדר ברמן זכתה בתואר האליפות בפעם הרביעית בתולדות המועדון. היא זכתה גם בגביע.
פ.צ. קלן, מינכן 1860 ואיינטרכט פרנקפורט ירדו לבונדסליגה השנייה.
כדורגלנים מצטיינים

אאילטון,(ברזיל ברזיל) ששיחק בורדר ברמן, אשר כבש 28 שערים, זכה בתואר מלך השערים של הליגה.